**ქალაქ ბათუმის მუნიციპალიტეტის მერი**

**ბრძანება #2712**

**ქ. ბათუმი, 09 ოქტომბერი 2018 წ**

**„თვითმმართველი ქალაქის - ბათუმის საკუთრებაში არსებული ქონების საჯარო სამართლის იურიდიული პირის - ბათუმის ბულვარისათვის სარგებლობის უფლებით**

**გადაცემის შესახებ’’ თვითმმართველი ქალაქის - ბათუმის აღმასრულებელი ორგანოს საკრებულოს თავმჯდომარის 2011 წლის 21 მარტის №02/90 ბრძანებაში და**

**თვითმმართველ ქალაქ ბათუმსა და სსიპ „ბათუმის ბულვარს“ შორის**

**2011 წლის 17 მაისს გაფორმებულ უსასყიდლო უზუფრუქტის ხელშეკრულებაში (შეტანილია ცვლილება 2014 წლის 17 მარტის შეთანხმებით) ცვლილების შეტანის თაობაზე**

„თვითმმართველი ქალაქის - ბათუმის საკუთრებაში არსებული ქონების საჯარო სამართლის იურიდიული პირის - ბათუმის ბულვარისათვის სარგებლობის უფლებით გადაცემის შესახებ’’ თვითმმართველი ქალაქის - ბათუმის აღმასრულებელი ორგანოს საკრებულოს თავმჯდომარის 2011 წლის 21 მარტის №02/90 ბრძანების საფუძველზე 2011 წლის 17 მაისს გაფორმებული უსასყიდლო უზუფრუქტის ხელშეკრულებით სსიპ „ბათუმის ბულვარს“ უსასყიდლო უზუფრუქტის ფორმით სარგებლობაში გადაეცა ქ. ბათუმის მუნიციპალიტეტის საკუთრებაში არსებული უძრავი ქონება, მათ შორის ბრძანების დანართი 1-ის მე-6 პუნქტში მითითებული ქ. ბათუმში, ზღვისპირა ბულვარის ტერიტორიაზე მდებარე 336308,0 კვ.მ. მიწის ნაკვეთი და მასზე განთავსებული 104,65 კვ.მ. შენობა (საკადასტრო კოდი: 05.24.02.035). მითითებულ ხელშეკრულებაში მხარეთა შორის 2014 წლის 17 მარტს გაფორმებული შეთანხმებით, ასევე, შემდგომ წლებში ამ უძრავ ნივთზე საჯარო რეესტრში რეგისტრირებულ მონაცემებში უძრავი ნივთის დაყოფის საფუძველზე განხორციელებული ცვლილებებისა და ხსენებული ბრძანების დანართი 1-ის მე-6 პუნქტში ბოლო მდგომარეობით - ქ. ბათუმის მუნიციპალიტეტის მერის 2018 წლის 15 თებერვლის N685 ბრძანებით შეტანილი ცვლილების შედეგად უზუფრუქტის საგნად განისაზღვრა 320374,0 კვ.მ. მიწის ნაკვეთი მასზე განლაგებულ შენობებთან (N01/1,N02/1) ერთად (საკადასტრო კოდი: 05.23.04.613).

ქალაქ ბათუმის მუნიციპალიტეტის აღმასრულებელი ორგანოს 2018 წლის 28 ივნისის N10103-25 წერილით ხსენებულ N05.23.04.613 მიწის ნაკვეთზე არსებული ე.წ. „არდაგანის“ ტბის მოვლა-პატრონობა დაევალა ქალაქ ბათუმის მუნიციპალიტეტის მიერ დაფუძნებულ კერძო სამართლის იურიდიულ პირს - შპს „ბათუმის წყალს“ და გადაწყდა ტბის ტერიტორიის მისთვის სარგებლობაში გადაცემა. აღნიშნული მიზნით, ქალაქ ბათუმის მუნიციპალიტეტის მერიის მიერ 2018 წლის 12 ივლისს საჯარო რეესტრის ეროვნულ სააგენტოში წარდგენილი განცხადების საფუძველზე, ქ. ბათუმში, ზღვისპირა პარკის ტერიტორიაზე მდებარე 320374,0 კვ.მ. მიწის ნაკვეთი (საკადასტრო კოდი: 05.23.04.613) გაიყო 285127,0 კვ.მ. მიწის ნაკვეთად, მასზე განლაგებულ შენობებთან ((N1,

N2) ერთად (ს/კ 05.24.02.114) და 35247,0 კვ.მ. მიწის ნაკვეთად - ტბის ტერიტორია (ს/კ

05.24.02.113).

ზემოთ აღნიშნულიდან გამომდინარე გამომდინარე, საქართველოს ორგანული კანონის „ადგილობრივი თვითმმართველობის კოდექსი“ 61-ე მუხლის მე-3 პუნქტის „ა“ ქვეპუნქტის, საქართველოს ზოგადი ადმინისტრაციული კოდექსის 63-ე მუხლის, საქართველოს სამოქალაქო კოდექსისა და მხარეთა შორის 2011 წლის 17 მაისს დადებული უსასყიდლო უზუფრუქტის ხელშეკრულების (მასში ცვლილებების შეტანის შესახებ 2014 წლის 17 მარტის შეთანხმების) შესაბამისად,

 **ვ ბ რ ძ ა ნ ე ბ :**

1. შეტანილ იქნას ცვლილება „თვითმმართველი ქალაქის - ბათუმის საკუთრებაში არსებული ქონების საჯარო სამართლის იურიდიული პირის - ბათუმის ბულვარისათვის სარგებლობის უფლებით გადაცემის შესახებ“ თვითმმართველი ქალაქის - ბათუმის აღმასრულებელი ორგანოს საკრებულოს თავმჯდომარის 2011 წლის 21 მარტის №02/90 ბრძანებაში და ბრძანების დანართი 1-ის მე-6 პუნქტი ჩამოყალიბდეს შემდეგი რედაქციით:

|  |  |  |  |  |  |  |
| --- | --- | --- | --- | --- | --- | --- |
| **N**  | **ქონების დასახელება, მისამართი, სახეობა**  | **მიწის** **ნაკვეთის** **ფართობი კვ.მ.-ში**  | **შენობა-****ნაგებობების** **ფართობი კვ.მ-ში**  |  **მიწის (უძრავი ქონების)** **საკადასტრო კოდი**  | **სხვა** **მახასიათებელი**  | **ქონების** **ნორმატიული** **ღირებულება ლარებში**  |
| 6  | ქ. ბათუმში ზღვისპირა პარკის ტერიტორიაზე არსებული არასასოფლოსამეურნეო დანიშნულების მიწის ნაკვეთი და შენობა-ნაგებობები  | 285127,0  | 104,65  | 05.24.02.114  | ძველი ბულვარი  | 115476435,00  |

1. წინამდებარე ბრძანების პირველი პუნქტის შესაბამისად შეტანილ იქნას (ცალმხრივად) ცვლილება თვითმმართველ ქალაქ ბათუმსა და სსიპ „ბათუმის ბულვარს“ შორის 2011 წლის 17 მაისს გაფორმებულ უსასყიდლო უზუფრუქტის ხელშეკრულებაში (ხელშეკრულების „1.1.“ პუნქტში) და ამ ხელშეკრულებით სსიპ „ბათუმის ბულვარი“სათვის უსასყიდლო უზუფრუქტის ფორმით სარგებლობაში გადაცემულ ქონებად განისაზღვროს ქ. ბათუმში, ზღვისპირა პარკის ტერიტორიაზე მდებარე 285127,0 კვ.მ. მიწის ნაკვეთი, მასზე განლაგებულ შენობებთან ((N1, N2) ერთად (ს/კ 05.24.02.114).
2. ეთხოვოს საქართველოს იუსტიციის სამინისტროს სსიპ საჯარო რეესტრის ეროვნულ სააგენტოს გააუქმოს (ძალადაკარგულად გამოაცხადოს) ქ. ბათუმში, ზღვისპირა პარკის ტერიტორიაზე არსებულ 35247,0 კვ.მ. მიწის ნაკვეთზე (ს/კ 05.24.02.113), რომელზეც მდებარეობს „არდაგანის“ ტბა, სსიპ „ბათუმის ბულვარი“-ს უზუფრუქტის უფლების შესახებ საჯარო რეესტრში რეგისტრირებული მონაცემები.
3. ბრძანების შესრულება დაევალოს ქ. ბათუმის მუნიციპალიტეტის მერიის მუნიციპალური ქონების და სერვისების მართვის სამსახურს (ე. ლომაძე).
4. წინამდებარე ბრძანების მე-3 პუნქტით გათვალისწინებულ უძრავ ნივთებზე სსიპ „ბათუმის ბულვარი“-ს უზუფრუქტის უფლების შესახებ რეგისტრირებული მონაცემების ძალადაკარგულად გამოცხადების მიზნით შესაბამის განცხადებაზე ქ. ბათუმის მუნიციპალიტეტის მერის სახელით ხელმოწერის უფლებამოსილება მიენიჭოს ქ. ბათუმის მუნიციპალიტეტის მერიის მუნიციპალური ქონების და სერვისების მართვის სამსახურის მუნიციპალური ქონების პოლიტიკის და განკარგვის განყოფილების მესამე კატეგორიის უფროს სპეციალისტს ხათუნა კობალაძეს (პირადი ნომერი: 61001010495).
5. წინამდებარე ბრძანების შესახებ ეცნობოს სსიპ „ბათუმის ბულვარს“.
6. წინამდებარე ბრძანება გამოქვეყნდეს ქ. ბათუმის მუნიციპალიტეტის მერიის ინტერნეტგვერდზე.
7. წინამდებარე ბრძანება შეიძლება გასაჩივრდეს ბათუმის საქალაქო სასამართლოში (მის: ქ. ბათუმი, ზუბალაშვილის ქ. №30) მისი კანონმდებლობით დადგენილი წესით გაცნობიდან ერთი თვის ვადაში.
8. ბრძანება ძალაშია ხელმოწერისთანავე.

ლასა კომახიძე

ქ. ბათუმის მუნიციპალიტეტის მერი